Mbali 9
Ana Paladaiso Caciyika Cakaci?
Kutupa kwa yakusawusya pacilambo capasi kukulosya kuti Ucimwene wa Mlungu usigele panandi kumasya yakusawusyayi. Luka 21:10, 11; 2 Timoteo 3:1-5
Baibulo jalocesye ya yindu yejinji yayikutendekwa moŵa agano. Jaŵecete kuti ŵandu caciŵa ŵakuŵika mtima pa cipanje, ŵangapikanila acinangolo ŵawo, ŵaukali, soni ŵakunonyela yakulinonyelesya.
Jalocesyesoni kuti kuciŵa yisicinya yekulungwa, ngondo, kusoŵa kwa yakulya, soni kuwanda kwa yilwele. Yeleyi yikutendekwa moŵa agano.
Nambosoni, Yesu ŵaŵecete kuti utenga wambone wakwamba ya Ucimwene wucilalicikwa pacilambo cosope capasi.—Matayo 24:14.
Ucimwene wucijonanga kusakala kosope. 2 Petulo 3:13
Pangakaŵapa, Yehofa cajonanje ŵandu ŵakusakala wosope.
Satana ni yiŵanda yakwe cacipocela cilango.
Ŵakupikanila Mlungu cacikulupuka ni kwinjila m’cilambo casambano cakulungama, mucacitamaga mwangali woga, soni caciŵa ŵakulupililana ni ŵakunonyelana.
nya_Latn nya_Latn tum_Latn tum_Latn tum_Latn tum_Latn nya_Latn tum_Latn tum_Latn tum_Latn